Üle aastakümne esimese koduvetes peetava Match Race regati võitu püüavad kolm Eesti meeskonda - erinevates kiiljahiklassides mitmete MM-i ja EM-i medalitega pärjatud Mati Sepa tiim, ka Laser-klassis võistleva juuniori Karl-Martin Rammo tiim, kus sõidab ka  Tõnu Tõniste, ning kogenud avamerepurjetaja Tiit Vihuli tiim. Kõige suurema meeskondade arvuga on esindatud Soome, kust on saabunud koguni viis paatkonda, nende seas favoriidiks peetavad Antti Luhta (maailmaedetabeli koht 74) ja Georg Tallberg (110), kes 1980. aasta olümpial võitis Tallinna lahel 470 klassis pronksi. Samuti kipperid Lauri Kääpä (112), Robert Nyberg (249) ja Olli-Pekka Lumijärvi. Lätlastest osaleb Matiss Alvikis oma tiimiga. Venemaa meeskonda, kelle koosseisus purjetab seekord ka staažikas  eestlane Alar Volmer, juhib Mihhail Petriga.